2003 őszén, a rózsás forradalom győzelme után Kezerasvilit a Grúzia Pénzügyminisztériumának alárendeltségében működő pénzügyőrség (pénzügyi rendőrség) vezetőjévé nevezték ki. 2006. november 11-én a Szaakasvili elnökkel konfliktusba keveredett és ezért a posztjáról leváltott Irakli Okruasvili védelmi miniszter posztját foglalta el. 2008. január 24-én Lado Gurgenidze átalakított kormányában is megőrizte védelmi miniszteri posztját. Az augusztusi grúz–orosz háború grúz kudarcai nyomán a védelmi vezetéssel szemben megfogalmazódott kritikák hatására 2008. december 5-én felmentették posztjáról, utóda a védelmi minisztérium élén Vaszil Sziharulidze, korábbi washingtoni grúz nagykövet lett.